Byrettens dom om overtrædelse af færdselslovens § 117, stk. 1, nr. 3, jf. stk. 2, nr. 1, jf. § 53, stk. 1. ændres således, at betingelserne om samfundstjeneste og tilsyn udgår, at bøden nedsættes til... Vis mere
Ret: Vestre Landsret (2. instans)
Faggruppe: Straffesag — Øvrige straffesager
Sagsemner: Færdsel;
Udlændinge;

/

D O M

afsagt den 2. marts 2021 af Vestre Landsrets 7.

afdeling (dommerne Chris Olesen, Karen Foldager og Nina

Stendal Pedersen) i ankesag

V.L. S – 1438 – 20

Anklagemyndigheden

mod

Tiltalte

født Dato

(advokat Lars Kirstein Pedersen, Grenå)

Retten i Randers har den 30. juni 2020 afsagt dom i 1. instans
(rettens nr. 7-6040/2019).

Påstande

Anklagemyndigheden har påstået skærpelse, herunder i forhold

til påstanden om udvis-ning.

Tiltalte har påstået stadfæstelse.

Forklaringer

Tiltalte har om sine personlige forhold forklaret, at det godt kan

passe, at han i november 2019 tjente 20.000 kr. brutto om

måneden. Der er ikke opstået ændringer i hans personlige forhold

siden byrettens dom. Han arbejder og bor således samme sted.



/

- 2 -

Landsrettens begrundelse og resultat

Af de grunde, som byretten har anført, tiltrædes det, at tiltalte er

straffet med fængsel i 20 dage, der er gjort betinget med en

prøvetid på 1 år, og en tillægsbøde. Under hensyntagen til

tiltaltes indtægtsforhold nedsættes bøden til 9.500 kr. Da tiltalte

skal udvises, jf. neden-for, skal der til den betingede dom ikke

knyttes vilkår om samfundstjeneste og tilsyn.   

Udvisning

Tiltalte er fundet skyldig i spirituskørsel med en promille på 3,04

og bl.a. straffet med en betinget frihedsstraf. Betingelserne for

udvisning af tiltalte er dermed som anført af byret-ten opfyldt, jf.

udlændingelovens § 24, nr. 2. Da tiltalte er EU-borger, kan

udvisning dog kun ske, hvis det vil være i overensstemmelse med

de principper, der efter EU-retten gæl-der for begrænsning af

retten til fri bevægelighed, jf. udlændingelovens § 26 b.

Efter opholdsdirektivets artikel 27, stk. 1, skal en begrænsning i

retten til fri bevægelighed og ophold kunne begrundes i hensynet

til bl.a. den offentlige orden eller sikkerhed. Efter artikel 27 stk.

2, skal udvisningen være i overensstemmelse med

proportionalitetsprincip-pet og kan udelukkende begrundes i

vedkommendes personlige adfærd. Den personlige adfærd skal

udgøre en reel, umiddelbar og tilstrækkelig alvorlig trussel, der

berører en grundlæggende samfundsinteresse.

Tiltalte er skyldig i spirituskørsel med en promille på 3,04. Efter

forholdets karakter og grovhed har tiltalte dermed ved sin adfærd

udgjort en alvorlig trussel mod færdselssikker-heden, og hans

kriminalitet udgør derfor en reel, umiddelbar og tilstrækkelig

alvorlig trus-sel, der berører en grundlæggende

samfundsinteresse.

Tiltalte har alene boet i Danmark i få år, og han har ikke

ægtefælle, samlever eller børn i landet. Hele hans familie bor i



/

hjemlandet, og han taler ikke dansk. Efter en samlet vurde-ring

vil en udvisning af tiltalte derfor ikke være i strid med

proportionalitetsprincippet i opholdsdirektivet. Tiltalte skal

derfor udvises af Danmark med et indrejseforbud i 4 år, jf.

udlændingelovens § 32, stk. 4, nr. 2.

Med de anførte ændringer stadfæster landsretten dommen.



/

- 3 -

T h i  k e n d e s  f o r  r e t:

Byrettens dom stadfæstes med de ændringer, at betingelserne om

samfundstjeneste og til-syn udgår, at bøden nedsættes til 9.500

kr., og at tiltalte udvises af Danmark med et indrej-seforbud på 4

år regnet fra datoen for udrejsen eller udsendelsen.

Tiltalte skal betale sagens omkostninger for landsretten.

Chris Olesen        Karen Foldager     Nina Stendal Pedersen (kst.)



/